YChLdan chetlatilgan “Manchester Siti”dan endi APLda ochko olib tashlanishi mumkin

Angliya Premyer Ligasi UEFA tomonidan jazoga tortilgan “Manchester Siti”ga nisbatan sanksiya qo‘llashi mumkin.

“Manchester Siti”ning Angliya chempionatida to‘plagan ochkolaridan bir qanchasi olib qo‘yilishi mumkin. Sababi moliyaviy feyr-pley qoidalarini jiddiy ravishda buzish, APL qoidalariga ham zid hisoblanadi.
Gap shundaki, klub Premyer Liga litsenziyasini qo‘lga kiritish uchun taqdim etgan hisobotlari va UEFAga taqdim etilgan ma’lumotlar bir-biri bilan mos kelishi kerak.
The Independent’ning xabar qilishicha, APLning tegishli qo‘mitalari “Manchester Siti”ga nisbatan sanksiyalar qo‘llashni muhokama qilgan va katta ehtimol bilan jamoadan ochko olib tashlanadi.
 “Manchester Siti” Chempionlar Ligasidan 2 mavsumga chetlatilib, 30 mln yevro jarimaga tortildi
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!